Document ID: /roh_data/filtered/fineweb-2-filterrobots_roh.jsonl.gz/7779

Il minimum per producir energia dal vent fiss 4,5 meters/secunda, ha il manader da fatschenta da l’Energia alpina, Ciril Deplazes, ditg ad RTR. Quai saja in cler resultat, en vista als 2,8 meters/secunda cuntanschids.
Il project è a fin
Perquai na vegn il project d’in parc da vent al lai da fermada da Nalps betg cuntinuà. Quai ha il consorzi da l’Energia alpina, da l’Axpo e da la Romande Energie decidì.
7 turbinas en ils culms
Al lai da Nalps aveva il consorzi planisà da construir 7 turbinas da vent sin in'autezza da 1'900 meters. L’energia da vent avess pudì vegnir manada directamain en il sistem da cabels da l’ovra electrica Rain anteriur.
RR Novitads 07.00